SET สัปดาห์หน้าเสี่ยง“ปรับฐาน”หากทดสอบ 1,700 จุด
SET สัปดาห์หน้าเสี่ยง“ปรับฐาน”หากทดสอบ 1,700 จุด ขณะตลาดจับตาความคืบหน้าการเมืองของสหรัฐฯ
8 ต.ค. 2560

Weekly outlook : Sideway แนวต้าน 1,700/1,710 จุด แนวรับ 1,680/,1675 จุด
บล.โนมูระ พัฒนสิน ระบุในบทวิเคราะห์ว่า สัปดาห์หน้า (9 – 13 ต.ค.) คาดตลาด “Sideway” ขณะที่ความคืบหน้าทางการเมืองของสหรัฐฯเป็นสิ่งที่ตลาดทั่วโลกให้ความสนใจ โดยล่าสุดสภาผู้แทนราษฎรของสหรัฐฯมีมติอนุมัติงบประมาณวงเงิน 4.1 ล้านล้านดอลล่าร์สำหรับปีงบประมาณ 2018 ซึ่งจะปูทางให้สภาคองเกรสเริ่มต้นกระบวนการพิจารณาร่างกฏหมายปฏิรูปภาษีในปีนี้เป็นปัจจัยที่เพิ่มความคาดหวังเชิงบวกต่อการเติบโตของเศรษฐกิจสหรัฐฯ หนุนให้ค่าเงินดอลล่าร์เป็นภาพของการแข็งค่าต่อเนื่องกดดันค่าเงินเอเชีย กระทบต่อ Fund flow กดดันตลาดสินทรัพย์เสี่ียงเอเชียและไทยระยะสั้น
นอกจากนี้สำหรับตลาดหุ้นไทย ณ บริเวณ ใกล้ 1,700 จุด เป็นระดับที่มีความเสี่ยงที่ตลาดจะเริ่มปรับฐาน หลัง SET ทดสอบ PE Forward Current Year ที่ระดับ 16.9 – 17เท่า ซึ่งใกล้ระดับสูงสุด ในช่วง 7 ปีหลังคือ 17 เท่า ที่ตลาดเคยขึ้นมาทดสอบ 2 ครั้งแล้วปรับฐานทุกรอบ
ดังนั้นระดับ SET ปัจจุบัน เริ่มเล่นนำผลประกอบการมาพอสมควรให้เริ่มระมัดระวังแรงขายทำกำไรระยะสั้นบริเวณ 1,700 จุด+/- แต่อย่างไรก็ตาม ภาพของราคาน้ำมันดิบยังคงเป็นขาขึ้น หลังซาอุดิอาระเบียและรัสเซียเห็นด้วยกับการขยายระยะเวลาลดกำลังการผลิตน้ำมันดิบ
โดยประธานาธิบดีรัสเซียมีมุมมองว่า OPEC ควรจะขยายเวลาลดกำลังการผลิตจากมี.ค.2018 ไปจนถึงปลายปี 2018 เป็นปัจจัยหนุนราคาน้ำมันดิบปรับตัวขึ้นผลักดันกลุ่มพลังงานช่วยจำกัด Downside ตลาดได้ ส่วนปัจจัยอื่นๆ ที่น่าติดตาม 1) รายงานการประชุม FOMC 11 ต.ค.นี้อาจมีมุมมองต่อเศรษฐกิจ เงินเฟ้อ และการปรับขึ้นอัตราดอกเบี้ยในช่วงถัดไปเพิ่มเติม 2) ติดตามถ้อยแถลงของนาย Draghi ประธาน ECB 12 ต.ค.นี้อาจมีการส่งสัญญาณต่อการปรับลดวงเงินเข้าซื้อสินทรัพย์ ก่อนการประชุมจริงในวันที่ 26 ต.ค.ได้
&lt;&lt;&lt;คลิกเพื่อดูรายละเอียด&gt;&gt;&gt;